प्रधानमंत्री ने कहा कि मैं राष्ट्रपति मेदवेदेव के साथ अंतर्राष्ट्रीय मंचों जैसे संयुक्त राष्ट्र सुरक्षा परिषद, जी-20, ब्रिक्स और पूर्व एशिया शिखर सम्मेलन के बारे में चर्चा करूंगा, जिसमें हाल ही में रूस शामिल हुआ है। उन्होंने कहा कि रूस के साथ हमारे पारस्परिक सम्बंध आपसी विश्वास, मित्रता और साझा हितों पर आधारित हैं। हमारे सम्बंध विभिन्न क्षेत्रों में हैं, जिनमें परमाणु ऊर्जा, रक्षा, अंतरिक्ष विज्ञान और तकनीक, हाइड्रोकार्बन, व्यापार और निवेश तथा जनता के बीच आदान-प्रदान शामिल है। मैं व्यापार, आर्थिक एवं वाणिज्यिक क्षेत्रों में पारस्परिक सहयोग और बढ़ाने के तंत्र पर चर्चा करूंगा।